《何德器赠太湖石》
宋代·曾几

爱山已成痴，爱石又成癖。
徒闻有丝溪，时复梦灵壁。
太湖只在眼，曾未收寸碧。
多自五岭来，仍烦百书索。
何侯小峥嵘，湖水深处得。
苍润波涛馀。巉岩鬼神力。
摩挲复湔洗，攘取畏宾客。
偶然及幽事，遣送初不惜。
俄顷交定盟，欢焉慰岑寂。
夺君书几间，坐我洞庭侧。
持还岂人情，藏去有惭色。
苦乏仇池篇，如何满高直。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。